Tulossa.
Kun makasin siinä, ennen kuin taju meni, -
näin elämäni ja tiesin, että kuolisin.
Tervetuloa seuraamaan Käännekohta -ohjelmaa. Olen Muyiwa.
Kiitos, kun otat meidät vastaan.
Toivomme, että voit vielä paremmin ohjelman jälkeen.
Pysy kanavalla noin puoli tuntia.
Ensiksi nuori äiti Burundista synnyttää kaksoset keskosina ja -
rukoilee ihmettä. Katsokaa.
Violette synnytti kaksoset ollessaan kuusi kuukautta raskaana.
He painoivat vain n. 900g. Sairaala ei voinut hoitaa heitä, joten -
minut tuotiin tänne ambulanssilla. Kahden tunnin matkalla pelkäsin, -
että vauvani kuolevat. Rukoilin Jumalalta ihmettä.
Operaatio Siunaus oli hankkinut sairaalaan aurinkopaneelit, jotta -
sähköä saatiin ympäri vuorokauden. Näin keskoset saivat mm. happea.
Violette on ollut täällä pikku- vauvojensa kanssa n. kaksi kuukautta.
Noin kahden kuukauden päästä vauvat ovat tarpeeksi vahvoja kotiin.
En vieläkään tiedä selviävätkö he, mutta aiemmassa sairaalassa -
he olisivat kuolleen ilman keskoskaappeja.
Kotiin päästyään Violetten toinen vauva sairastui ja kuoli.
Violette oli surullinen, mutta kiitollinen Jumalalle tyttärestään.
Violette tuli sairaalaan näyttämään tervettä ja vahvaa vauvaansa.
Hänen nimensä on Anthia, mikä tarkoittaa: Jumala on lahjoittanut.
Hän on todella Jumalan lahja. Vaikka toinen lapsista meni taivaaseen, -
minulla on yksi maan päällä. On ihme, että voin pitää häntä sylissä.
Anthiasta on tullut vahva. Ilman tätä sairaalaa hän ei olisi elossa.
Kiitos, että piditte meistä hyvää huolta. Jatkakaa auttamista.
Sinun avullasi Operaatio Siunaus pystyi ostamaan aurinkopaneelit.
Haluatko tietää, miten voit auttaa? Vieraile operationblessing.org.
Simisola Okai jutteli TV-juontaja Megan Alexanderin kanssa
hänen uudesta lastenkirjastaan ja -
siitä, miksi kristittyjen on tärkeä päästä myös korkeisiin asemiin.
Megan Alexander on ollut Emmy -ehdokkaana ja -
on uutisreportteri Inside Editionilla.
Hän on myös kirjailija, näyttelijä sekä urheiluselostaja.
Vaikka hänellä on monta roolia, tärkeintä hänelle on usko ja perhe.
Megan kertoo uudesta kirjastaan: Vielä yksi hali.
Megan, on hienoa saada sinut tänne jälleen. - Kiitos!
Viimeksi sinulla oli poika. Nyt sinulla on kolme lasta ja olet -
kirjoittanut kaksi kirjaa ja tehnyt paljon muuta. Pidän siitä.
Olet tarmokas, renesanssinainen.
Kun Jumala antaa sydämeesi unelman, sitä pitää seurata.
Meillä on vain yksi elämä, -
ja kun Jumala antaa mahdollisuuden, siihen on tartuttava.
Uskon, että Jumala sulkee oven, ellei se ole tiesi.
Jatka vain eteen päin. - Pidän ajatuksesta. Varsinkin, -
kun olet kirjailija, vaimo, äiti, laulaja, lauluntekijä, toimittaja, -
näyttelijä ja lista jatkuu. Ystäväni sanoi, että meidän kuuluu olla -
laatikossa vain kuoltuamme. - Aamen!
Et halua lokeroitua. Mitä sanot muille, jotka haaveilevat samasta?
Elämme siistiä aikaa, jolloin voimme saada täyden elämän.
Oli aika, jolloin vain kuiskailimme viikonlopusta ja harrastuksista.
Tai jos olit toimittaja, et puhunut lauluhommistasi.
Nykyään ei lokeroida, vaan voidaan tehdä eri projekteja.
Tämä on hieno aika olla nainen ja tehdä sivujuttuja -
ja olla luova eri tavoin.
Olen kiitollinen eri mahdollisuuksista. Kun kirjoitin tätä kirjaa, -
paras ohje oli: "Kirjoita siitä, mikä on tuttua."
Pienten lasten äitinä "Vielä yksi hali" on tätä hetkeä.
Lapseni hakevat vielä yhden halin koulubussiin mennessään.
Tämä on ihana kirja. Minulla on kaksi pientä poikaa.
Luin tämän ja soitin laulujasi. Ihan itketti, koska he halasivat minua ja -
halusivat vielä uuden halin. Ja he jatkoivat halaamista.
Vanhemmat, jos haluatte lastenne halaavan teitä vielä enemmän, -
hankkikaa tämä kirja. Se oli todella suloinen.
Vanhempi poikasi inspiroi kirjoittamaan tämän kirjan.
Miten hänen itsevarmuutensa on kasvanut?
Vanhempi poikani Chase, joka on 8 vuotta, oli silloin 5 vuotta ja -
odotti bussia esikouluun. Häntä jännitti lähteminen ja hän juoksi -
luokseni hakemaan vielä yhden halin, jopa kuusi kertaa.
Tätä jatkui pari vuotta.
Aluksi mieheni kanssa kiirehdimme häntä lähtemään, -
mutta sitten tajusimme, että tätä pitää vaalia ja arvostaa, -
että hän hakee vahvistusta meiltä. Perheellämme on nyt sanonta: -
Aina on aikaa yhdelle halille tai pusulle. Olipa se milloin vain.
Varsinkin pojillemme on tärkeää, -
että he saavat hakea läheisyyttä ja tukea meiltä.
Vanhempina meidän on oltava valmiita siihen.
Sanoit, että tutkimusten mukaan se auttaa heitä myöhemmin elämässä.
Kaikki alkoi keskusteluista perheessämme, -
mutta tein sitten ihan tutkimusta asiasta ja -
Child Trends -järjestö sanoo tutkimusten näyttävän, -
että lapset, jotka saavat rakkautta ja läheisyyttä vanhemmiltaan, -
pärjäävät paremmin aikuisina. He ovat luottavaisempia, -
hillitsevät ja näyttävät tunteensa paremmin. Ja pojista tulee -
parempia miehiä ja isiä, koska ilmaisevat tunteensa paremmin.
Maailma haluaa poikien pyyhkivän kyyneleet ja olevan vahvoja.
Heistä voi tulla lujia ja vahvoja miehiä, vaikka ilmaisevat tunteensa.
Tämä kirja antaa luvan siihen. Haluan myös puhua...
Olen kuunnellut podcastiasi, jonka teit Amy Jon kanssa.
Kannattaa kuunnella.
Puhuitte renessanssinaisena olemisesta.
Sanoit, että kristittyinä pelkäämme olla korkeassa asemassa. - Kyllä.
Olet toimittajana laajalle näkyvässä mediassa, -
mutta sinussa on paljon muutakin.
Olit rohkea ja astuit myös viihdemaailmaan.
Monesti kristittyinä pelkäämme tekevämme jotain sellaista.
Mikä sai sinut tekemään niin?
Uskovana lapsena ja nuorena en saanut tukea, -
kun sanoin haluavani viihdealalle.
Yksi perhetuttu ihmetteli, miksi haluaisin tehdä työtä -
saatanan leikkikentällä. Mutta Raamattua lukiessa -
löysin monia henkilöitä, jotka eivät kokeneet olleensa varustettuja -
menemään pimeisiin paikkoihin: Mooses, Aaron, Daniel, Ester.
Jumala sanoi, että kun he pääsevät sinne, hän itse kertoo mitä tehdä.
Raamattu tulee eloon tässä hetkessä.
Jumala käskee mennä ja aikoo pitää huolen.
Jos haluamme vaikuttaa kulttuuriin, siihen on otettava osaa.
Jos olet huolestunut siitä, mitä mediassa esitetään, -
älä valita, vaan vaikuta. Ota osaa päätöksentekoon.
Jokainen henkilö on pappi ja mikä tahansa ala on työkenttä.
Tiedän, että teet paljon. Mitä suunnittelet seuraavaksi?
Oli pakko kysyä, kun tiedän, että teet niin paljon.
Mitä voimme odottaa seuraavaksi?
Kirjoitin lasten laulun kirjaan liittyen. Sen nimi on "Vielä yksi".
Tein sen Lucas Hoguen ja Michael Hunter Oaksin kanssa.
Oli upeaa äänittää laulu. Se on saatavilla kaikilla musiikkialustoilla.
Haluaisin jatkaa jotain musiikin parissa. Olen laulanut koko ikäni.
Jumala puhuu musiikin kautta. Oli ilo tehdä musiikkia kirjaan.
Poikani ääni on laulun lopussa. Hän sanoo: "Vielä yksi hali, äiti?"
Olen kuunnellut sitä, se on kaunis. Sinulla on kaunis ääni.
Kiitos. On hauskaa, kun elämä on työtä ja työ on elämää.
Nukkumaanmenorituaalit ovat tärkeitä perheille.
Jos tämä kirja voi auttaa, se on siunaus minulle. - Kiitos, Megan.
Olen Meganin kanssa samaa mieltä: Kun työ on elämää ja elämä työtä, -
siitä hyötyvät kaikki.
Tauon jälkeen: Nuori mies katsoo kuolemaa kasvoihin -
rajun onnettomuuden jälkeen.
Käännekohta-kokemuksen ei tarvitse päättyä ohjelman loputtua.
Seuraa meitä sosiaalisessa mediassa.
Tervetuloa takaisin. Kuvittele, että olet ajamassa moottoripyörällä,-
mutta sitten heräät siihen, että luusi ovat rikki, keuhkosi kasassa -
ja naamasi auki. Näin tapahtui seuraavan tarinan miehelle.
Minulla oli hyvä elämä.
Olin kaupungin kermaa.
Minulla oli hienoja asioita ja erotuin joukosta.
Luulin, että kaikki oli omaa ansiotani.
Pidin talentti-ohjelmia, minulla oli äänitysstudio, omistin yökerhon.
Tienasin näillä rahaa.
Ostin moottoripyörän, koska halusin.
Minulla oli siihen aikaan kaksi.
Toinen oli Gold Wing Cruiser ja toinen kilpamoottoripyörä.
Minulla on kolme poikaa. Eräänä aamuna aioin viedä -
keskimmäisen urheilukilpailuihin.
Minun piti lämmittää moottoripyörät valmiiksi. Olin jo lämmittänyt toisen, -
laitoin sen takaisin autotalliin ja kaikki oli hyvin.
Yhtäkkiä ihan kuin joku olisi sanonut, että minun pitää -
pukea kaikki varusteet päälle, kuten turvakengät, metalli puku, -
selkäpanssari, kypärä ja lasit.
Kaikki mitä oli, myös hanskat.
En yleensä tehnyt niin. Kävin vain lämmittelemässä mutkan.
Lähdin ajamaan normaalia reittiä.
Tulin sillan alta toiselle tielle.
Tiellä oli poliisi. Tulen siis sillan alta ja -
samalla sillalta tulee autoja ja nämä liittyvät samalle tielle.
Tulen siis sillan alta ja sillalta tulee auto ja -
poliisi on tulossa antamaan jollekulle ylinopeussakkoa.
Silloin kaaduin moottoripyörällä.
Olin liukunut melkein 300 metriä.
Kun makasin siinä, ennen kuin taju meni, -
näin elämäni ja tiesin, että kuolisin.
Ennen kuin kaikki pimeni, tiesin kuolevani.
Onnettomuudessa minulta murtui kolme kylkiluuta, -
keuhkoni olivat kasassa, polveni jouduttiin leikkaamaan, -
ihoni oli rullalla, kaikki vaatteet oli rikki, teräskengätkin oli hajalla.
Kypärä oli rikki ja naamani haavoilla. Minun ei pitäisi olla tässä.
Minun luultiin kuolleen. Joku kuuli minun valittavan -
ja minut lennätettiin sairaalaan. Sydämeni pysähtyi helikopterissa -
ja vielä sairaalassakin. Yhteensä kolme kertaa.
Muistan, kun tulin tajuihini, että vedin hengitysletkun pois.
Käteni olivat vapaat. Pystyin siis vetämään letkun pois.
Se oli auttanut hengittämään, mutta Jumala täytti keuhkoni.
Keuhkoni eivät luhistuneet. Keuhkoni alkoivat taas toimia.
Pystyin hengittämään itse.
Kun minulle soitettiin, olin suihkussa.
Suihkusta tultuani näin, että mieheni puhelimesta oli soitettu.
Kun soitin takaisin, joku nainen vastasi siihen.
Tiesin heti, että jotain oli vialla
Hän kertoi, että miestäni lennätettiin sairaalaan.
Kysyin, onko hän elossa.
Hän pystyi vain kertomaan, että mieheni oli juuri nyt tajuissaan.
Minulla oli kaksi vaihtoehtoa: Mennä sekaisin tai -
kasata itseni ja mennä sairaalaan.
En tiennyt, mitä tulisin näkemään. Uskoin, että kaikki järjestyy.
Oli ajateltava, mitä perheeni sai kestää takiani.
Lapistani olisi voinut tulla isättömiä.
Monesti ajattelen isättömiä lapsia.
Äidit ovat upeita, älkää ymmärtäkö minua väärin.
Äidit ovat olleet paikalla aikojen alusta hoitamassa asioita, -
mutta uskon, että isällä on tärkeä rooli.
He tuovat vahvuutta kasvatukseen.
Vihasin ajatusta siitä, että olin luonut tilanteen, -
joka olisi vienyt heiltä jotain sen arvoista.
Jumala ei sallinut sitä.
Sain Jumalalta sanoman, että Hän ei ollut vielä valmis kanssani.
Clint "Chef Bones" Harrisina, voin tehdä asioita eri tavalla.
Pystyn palvelemaan suurta joukkoa.
Teen sen ruokani kautta.
Meillä oli ensimmäisenä vuotena yli 39 400 asiakasta.
Joukkojen ruokkiminen ja Sanan jakaminen samalla, -
sanomalla esim: "Kiitos, kun siunaat meitä. Olet todella siunaus. -
Syöt ruokaamme. Autat meitä siten jatkamaan tätä työtä."
Jokainen, joka poistuu luotasi, ja niitä voi olla monia...
Joten en pidä itsestäänselvyytenä ihmisiä, jotka syövät täällä.
Esimerkiksi, kuten mainitsinkin, -
joskus pysähdymme rukoilemaan ravintolassa.
On upeaa, kun ravintola on täynnä ja voimme pysähtyä rukoilemaan.
Olipa se joku muu tai sinä itse, joka palvelee näin muita.
Kun menet kotiin, Jumala jatkaa työtä.
Se on upea tunne. Ja se näyttää leviävän, koska ihmisiä tulee yhä.
Ajattelimme ruokkia 30-40 ihmistä päivässä pysyäksemme pinnalla.
Jumala laittoi minut paljon isommalle paikalle ja olen kiitollinen.
Hän on siunannut meitä tätä kautta.
Ihmisiä tulee.
Jumala voi laittaa sinut paikalle, joka ylittää odotuksesi.
Jumala ei vain paranna, vaan hän uudistaa ja siunaa kymmenkertaisesti.
Ajattele Clintin tarinaa. Ennen ajamaan lähtemistä hän kuuli äänen, -
joka kehotti pukemaan turvavarusteet.
Koska hän totteli, hän selvisi.
Jesaja 30:21 sanoo: "Aina kun olet eksymässä tieltä, -
milloin oikeaan, milloin vasempaan, sinä omin korvin kuulet -
takaasi ohjeen: -- Tässä on tie, kulkekaa sitä."
Jumala huolehti Clintistä ja hän huolehtii sinusta.
Jos luulet, että tarinasi on lopussa, se ei ole. Jumala ei ole valmis kanssasi.
Jeesus pelastajasi rakastaa sinua ja kuoli ristillä puolestasi.
Jos haluat hänet elämääsi, toista perässäni rukous.
Kutsu hänet elämääsi.
Herra, Jeesus.
Tunnustan, että olen syntinen ja olen toiminut väärin.
Tunnustan, että olen yrittänyt olla hurskas omalla tavallani.
Mutta olen lyönyt pääni seinään.
Jeesus, olen kuullut tarinasi, -
ja miten voit muuttaa elämiä Clintin tarinan kautta. Tule elämääni.
Anna anteeksi syntini.
Tunnustan, että kuolit ristillä ja nousit kuolleista -
ja olet tulossa takaisin. Tee minusta uusi luomus.
Tämä on rukoukseni, Herra Jeesus. Aamen.
Jos rukoilit kanssani, haluaisimme kuulla sinusta.
Ruudusta näet, miten voit ottaa yhteyttä. Jaa todistuksesi.
Tauon jälkeen: Kiusaaminen murtaa nuoren naisen.
Olet tarkkana miten ruokit ruumistasi.
Entä miten ruokit mieltäsi?
Ajattele asiaa.
Tervetuloa takaisin. Seuraavan tarinan nuori nainen -
syntyi toinen silmä sokeana. Sen vuoksi häntä kohdeltiin hylkiönä.
Jopa sisarukset käänsivät selkänsä.
En ollut koskaan menossa missään.
Olin aina yksin, koska minulla ei ollut kavereita.
Lapsena Naya Toledo koki jatkuvaa kiusaamista.
Pääasiassa, koska vasen silmä oli sokea.
Synnyin puolisokeana. Toinen silmäni oli koko ajan vasemmassa reunassa.
Minua kutsuttiin rumaksi lapseksi.
Kiusaaminen ei loppunut koulussa. Sisarukset kutsuivat minua -
"Ristisilmä Ramboksi". Kukaan ei hyväksynyt minua.
Olin perheen musta lammas.
Vanhempana Naya sekaantui huumeisiin ja alkoholiin -
haluten sopeutua. Mikään ei auttanut.
Olin masentunut. En välittänyt, miten minulle käy.
Kun kyllästyin kiusaamiseen, puolustukseni oli tapella.
Jouduin moniin tappeluihin.
Juhliminen ja tappelut jatkuivat lähes kolmekymppiseksi.
Hän oli neljän tytön yksinhuoltaja ja halusi olla parempi äiti.
Asuin eri miesten kanssa, poltin, kävin juhlissa ja join.
En halunnut lapsilleni sellaista. Halusin murtaa kahleet.
Ystävä kutsui hänet kirkkoon.
Naya kuuli, että Jumala voi parantaa mielen ja sydämen.
Ajattelin, että olen kokeillut kaikkea muuta, nyt kokeilen -
Jumalan tietä. Ja tein niin.
Naya omisti elämänsä Kristukselle.
Seuraavat neljä vuotta hän kävi seurakunnassa säännöllisesti.
Vasta eräässä raamatturetriitissä hän ymmärsi -
Jumalan rakkauden häntä kohtaan.
Hänellä oli aamulla kurkku kipeä.
Hän pyysi ystäviään rukoilemaan paranemista.
Tunsin syvän palvonnan ja hänen läsnäolonsa niin voimakkaasti.
Tuntui, että näkisin Hänet, kun avaan silmäni.
Avasin silmäni ja tuntui hullulta nähdä valoa vasemmalta puolelta.
Suljin silmäni ja ihmettelin, että mitä se oli.
Hän avasi silmänsä uudestaan.
Kaikki oli selvää, ei ollenkaan sumuista. Kuten näin oikealla silmällä.
En ymmärtänyt aivojani. Vasen näki niin kuin oikea.
Katsoin parasta ystävääni ja sanoin, että näen hänet.
Hän ihmetteli, mitä tarkoitan.
Peitin oikean silmäni ja sanoin, että näen sinut.
Aloimme riemuita. En voi kuvata tunteitani.
Lääkäri vahvisti, että Naya oli saanut näön vasempaan silmään.
Silmä tulisi suoristumaan ajallaan.
Näen lapseni täysin ja he ovat kauniimpia kuin ennen.
Olen kiitollinen, että Jumala antoi tämän minulle.
Nayalle se merkitsi enemmän kuin että hän näki selvemmin.
Hän tunsi rakastavan Taivaan Isän läsnäolon.
Hän näytti, että olen Hänen lapsensa. Minun ei tarvitse huolehtia.
Minulla on Taivaan Isä ja taivaallinen rakkaus.
Sinulla on Taivaan Isä, joka rakastaa sinua ja pitää sinusta huolen.
Jumala tekee yhä ihmeitä.
Hän teki sen Nayalle ja voi tehdä sen sinulle.
Ohjelma on lopuillaan ja toivomme, että voit paremmin kuten lupasimme.
Lopuksi Adebola Udoh laulaa mahdollisuuksista. Näkemiin.
Kukaan ei voi tehdä sitä, mitä sinä olet tehnyt minulle.
Annat ilon ja haluan tanssia.
He eivät tiedä mitä olet minulle,-
joten korotan ääneni ja sanon: -
Vaikka olet suuri ja mahtava, kutsut minut nimeltä.
Niin pyhä kuin olet, olet silti adoptoinut minut.
Vaikka olet suuri ja mahtava, kutsut minut nimeltä.
Niin pyhä kuin olet, olet silti adoptoinut minut.
Erikoisuutesi on mahdottomuudet.
Mahdollisuuksien Jumala.
Erikoisuutesi on mahdottomuudet.
Mahdollisuuksien Jumala.
Erikoisuutesi on mahdottomuudet.
Mahdollisuuksien Jumala.
Suomennos: Kirsi Rantala